Käsi joka kameraa heiluttaa: toukokuuta 2015
Tallissa kummittelee.
Vanha video taas. Vuodelta 2009. En muista kauheasti tästä videosta tai sen teosta, mikä ei ole ihme, sillä ei tuo kovin kummoinen olekaan. Olettaisin, että ihan huvin ja harjoittelun vuoksi tehty pätkä jonka päätin ladata nettiin.
Varoitus! Tosi pelottava video ja kummituksia! :D
Mikä tästä videosta tekee mielenkiintoisen, on joidenkin ihmisten reaktiot! Kyseessähän on ihan selkeästi vitsi, eikä edes kovin hyvin tehty sellainen, mutta tosi moni sitten suuttui siitä ja sain raivoviestejä tubeen. (Kunniaksi suomalaisille, kaikki suomenkieliset kommentit olivat asiallisia ja "naureskelevia".) Vissiin näillä asioilla ei sitten sopisi vitsailla kun jotkut etsivät "oikeita" kummitusvideoita ja pettyivät kun varjo olikin selkeästi feikki, mikä selviää lopussa.
Toinen porukka oli sitten ne ihmiset jotka ehkä jättivät lopun katsomatta ja ihan täpinöissä kirjoittivat varjoista joita videossa näkyy. Olin oikein ällistynyt kuinka 2000 luvun puolella monet eivät tiedä, että tuollainen effecti on maailman helpoin toteuttaa vaatimattomallakin kalustolla. Eli kaikki mitä netissä näkyy ei olekkaan totta!
Myös Heidi Järvi on ollut onnekas saadessaan harvinaisen henkiolennon kameralla kiinni. Niinhän?
Olisiko teillä lukijoilla tarvetta saada neuvoja tämän tyylisien varjovideoiden tekemiseen? Voisin kirjoittaa aiheesta erikseen postauksen jos kiinnostuneita on.
Tunnisteet: Heidi Järvi, tarina. kummitus
Kurja sadesää sai aikaiseksi inspiraation tehdä videon pitkästä aikaa. (Tai muutama animaatio tietysti on aina kesken, mutta niiden valmistumisvauhti on hiiiidas.) Tässä siis veljeni Pessikissavanhus seikkailee Super Mario maailmassa. Idea on ollut päässä jo kauan, mutta inspistä sen toteuttamiseen ei ennen tätä ole ilmaantunut.
Jälkikäteen laitan muistutukseen itselleni, että pienennä kuvat photarissa ennen editointia! Premiä jänkitti niin pahasti animaatiokohdissa, että kauheasti en jaksanut hioa noita pätkiä. Pienestä laiskuudesta maksaa jälleen pahemmalla ärsyyntymisellä.
Kissoista sen verran, että minulla on kaksi narttukattia, Mio ja Harmi ja otan ne yleensä mukaan matkustellessani. Veljelläni on vanha papparaiskisu nimeltä Pessi joka, epäkissamaisesti, tuntuu pitävän kissakyläilijöistä. Miosta varsinkin. Vanhus kun on, Pessi ei paljoa jaksa liikkua joten kuvamateriaali ei kovin jännittävää ollut. Lähinnä Pessi makaamassa matolla, sitten sängyllä, sitten Pessi vaihteeksi makaa olohuoneessa, eteisen matolla jne. Mio sentään toi videoihin jotain jännitystä tunkemalla aina ihmettelemään mitä puuhailen. Harmi oli myös mukana tuolla kyläilymatkalla (tietenkin) mutta sitä ei muiden puuhat kiinnostaneet.
Nyt onkin sopiva hetki laitella muutamia valokuvia joista joskus mainitsin.
Minä ja Mio metsälenkillä.
Harmi loistavana.
Mion herätys.
Kuhan jotain piirtelin.
Tässä on jotenkin tunnelmaa mielestäni.
Tavallaan teki mieli muokkailla hiukan värejä jne tässä kuvassa mutta se laiskuus taas...
Lähettänyt Sonja klo 4.45
Tunnisteet: Harmi, Kissa, Mio